Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 799

4. A második rendszer a küldemények tartalmán alapul. A küldemények eszerint a következő csoportokba sorolhatók: 4.1. levelek és levelezőlapok, amelyeknek közös megjelölése „LC”; súlyhatár: 2 kilogramm, de 5 kilogramm azon postaigazgatások egymás közötti viszonylatában, amelyek ügyfeleiktől ilyen küldeményeket elfogadnak; 4.2. nyomtatványok, vakok írásos anyagai és kiscsomagok, amelyeknek közös megjelölése „AO”; súlyhatárok: 2 kilogramm a kiscsomagokra, de 5 kilogramm azon postaigazgatások egymás közötti viszonylatában, amelyek ügyfeleiktől ilyen küldeményeket elfogadnak, a nyomtatványok esetében 5 kilogramm, a vakok írásos anyagai esetében pedig 7 kilogramm.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes